
SKAF ENDNU FLERE ABONNENTER 


Sven Møller Kristensen: 


AMERIKANSK LITTERATUR 
1920—1940 


ik 


»Denne Haandbog vil faa mange Læsere og fortjener det. Siden Schyberg 
skrev om Emnet i 1930, kan man notere en stigende Interesse for U.S.A.s 
Digtning herhjemme, og der er sket saa meget betydningsfuldt i det 
sidste Tiaar, at en ny Orientering var stærkt tiltrængt. — 


Navnlig Udredningen af Caldwells Noveller er mesterlig klar og præcis. 
Han viser overbevisende, hvorledes Digterens Grundmotiver allerede an- 
slaas i hans tidligste Fortællinger. Slutbedømmelsen er karakterfuld og 
væsentlig: »Med sin hidtidige Produktion staar Caldwell som en af de 
mest amerikanske Forfattere i amerikansk Litteratur, i Slægt med ældre 
Forfattere som Mark Twain og George Ade med Hensyn til den folkelige 
Form og den ægte Humor, som i Forening med hans sjældne Fantasikraft 
og myteskabende Evne gør ham til en af de ejendommeligste og originaleste 
Kunstnere i den moderne Verden”). At der er social Rygrad i hans For- 
fatterskab, gør ikke hans Kunst ringere, og at den ingen Steder fremtræder 
direkte, forhøjer kun den sociale Virkning.«« 


Kr. 7,75 Niels Kaas Johansen. 


”) Vi gør opmærksom paa, at vi har udgivet 3 Romaner af Erskine Caldwell: 
»Vorherres lille Ager« (Kr. 6,50), »Spektakler i Juli« (Kr. 6,50) og 
»Rejsende i Religion« (Kr. 5,75), samt at vi til Efteraaret udgiver et Ud- 
valg af hans Noveller under Titlen »Pokker til Asen«. Alle Caldwells 
Bøger er oversat af Sven Møller Kristensen. 


ATHENÆUM 





FØRSTE AARGANG 


Den række hefter, der udgør første aargang af HELHESTEN, viser en gradvis vok- 
sende forstaaelse af de synspunkter, der blev lagt til grund for bladet, og har efter- 
haanden skabt en medarbejderstab, der fuldstændig berettiger vort program i første 
nummer: at repræsentere forskellige anskuelser, der tilsammen kan gi den frugt- 
bare brydning i det levende kunstliv. 

Vi har af flere aarsager foretrukket at gi bladet en oplysende form frem for en 
kritisk. Det har blandt andet været magtpaaliggende at faa saa meget frem som 
muligt af det her i Danmark udyrkede aktuelle kunststof. Værdien af at forklare en 
kunstner og omverdenen, at han er talentløs, er vist ogsaa ret problematisk. 

Man har bebrejdet os, at vi ikke i højere grad fremdrog alle de uhyrligheder, som 
vi alle ved findes indenfor dansk kunstliv, men da de egentlig skandaliserer sig selv 
ganske fortræffeligt og vi samtidig nærer den dybeste mistro til vor evne til at for- 
bedre disse tilstande ved skriveri, finder vi ingen større grund til at spilde papir paa 
en pædagogisk virksomhed paa dette felt. 

Og lige saa lidt som vi finder anledning til at opdrage kunstnerne eller revse kunst- 
verdenen, finder vi nogen værdi i at forsøge os i pædagogik overfor publikum. Med 
en fremvisning af de ting, der interesserer os, har vi givet et billede af kunstverde- 
nen i dag. Idet vi ønsker i saa høj grad som muligt at repræsentere det primære: 
kunstnerne, deres analyser, synspunkter og arbejder, frem for det sekundære: kunst- 
historikerne og kunstkritikerne, deres vurderinger og rekonstruktioner. 

Publikum maa selv vurdere, om de synes om disse ting eller ej. Hvad man ellers vil 
lære publikum at tro er efter vor mening falsk og bedrag. 

Vi unddrager ikke den brede befolkning en tilegnelse af kunsten, ved kun at frem- 
drage hvad vi selv finder interessant. Det vilde kun være at støtte en falsk illusion, 
hvis kunstnerne vilde indbilde den brede befolkning, at den har fuld del i kunstlivet, 
naar den unddrages andre sociale værdier. Vor forbindelse med folket er af en an- 
den og betydelig mere direkte art, idet vi er en lille del af den. 

Vor opgave i den nuværende situation er at inspirere kunstnerne til nye resultater, 
at søge de oplevelser, der kan forny os, og at paåavise eksistensen af den kunst, der 
hærer inspirationen og livskraften i sig, ligegyldig af hvad art den end kan være. 
Vort blad saavel som den enkelte kunstner behandler maaske ikke direkte »de nu- 
værende omstændigheder« eller aktuelle begivenheder, men vi er identiske med dem, 
og et direkte optimistisk resultat af dem, og lad saa kunsthistorikerne om en snes 
aar behandle vor tid og dens udtryk. Det er deres opgave og ikke kunstnernes. Vor 
opgave er at være vor tid, at være levende og kæmpende med i den. 


REDAKTIONEN. 
JUNI 1942. 

SKULPTUR FRA KYPERN. 


AF EILER BILLE. 


Følgende er ikke en speciel kunsthistorisk 
redegørelse, men en række kunstneriske 


betragtninger, 


Disse skulpturer, hvoraf de ældste stam- 
mer fra øens jernalder, fra aar ca. 3000, 
møder os med noget såa oprindeligt og 
friskt i oplevelsen, noget saa ligetil og 
uhøjtideligt, at man kan tænke sig at 
glemme alle de mange hundreder af aar, 
og forestille sig hvor glad og lykkelig 
man vilde ha været, undskyld blåasfemien, 
ved at se dem f. eks. i aar i skulptursalen 
påa »Kunstnernes Efteraarsudstilling«. 
Enten den helt ornamentalt opfattede, der 
er den tidligste, to rektangler anbragt 
ovenpaa hinanden, og med de indtegnede 
linier fremhævet med hvid farve mod det 
røde ler, eller den senere figur fra ca. 


2000, der ligger naturalismen nærmere. 


Man har fundet den i en række variatio- 
ner, der alle kaldes »idoler i undertøj«. 
Det er et typisk træk for de ældste skulp- 
turer fra Kypern, enten de er helt tidlige 
eller noget senere, at de altid, selv hvor 
man ellers hælder mod naturalismen, be- 
varer det fremspringende rovfugleagtige 
næb midt i ansigtet mellem de cirkelrun- 


de øjne. 


Bag denne bevidste eller ubevidste vilje, 
ligger en stærk ærbødighed for symbolets 


magt. 

De gennemstukne ører er karakteristiske 
for skulpturerne i den senere periode. 
Man kan følge overgangen fra den første 
ornamentale form til en senere naturali- 
stisk paavirkning, hvad kunsthistorikerne 
mener skyldes en større indflydelse fra 
Asien og muligvis fra Kreta og Kykla- 
derne. 


Hvilket straalende debutarbejde vilde 
fig. 1 »Kvinde og barn« ikke ha været og 
hvor utraditionelt. Den er ikke en af de 
skulpturer, der griber os ved sin tekniske 
fuldkommenhed, men hvor griber den os 
ikke ved en simpel og inderlig følelse. Vi 
føler, at det er tilstrækkeligt at se paa 
den, og bliver befriet for de kritiske be- 
tragtninger, der trænger sig ind påa een 
som goldhed, naar oplevelsen svigter. 
Sikkert er en saadan skulptur opstaaet af 
kunstens reneste kilder, der er i den en 
hengivenhed, noget ungt og forelsket, der 
helt har gennemtrængt den. 


Noget naivt i opfattelsen faar mig til al 
tænke paa de tidlige arkaisk græske ting. 
Maaske er det ved enfoldens styrke disse 
skulpturer fra en tidlig kulturs fødsel 
naar os, gennem stive smil og genert kej- 
tede bevægelser, som et barn der ægte og 
oprigtigt gir os alt, hvad det har oplevet. 
I hvert fald møder vi i denne skulptur 
»Kvinde og barn«, en livets rytme, som 
har kunstneren skabt og formet den i et 


kærtegn. 


Den anden skulpturs liniemusik fig. 2 vi- 
ser slægtskab med en side i moderne eu- 
ropæisk kunst, der tænkes paa den nylig 


Mor med barn. 








126 


afdøde svejtsiske maler Poul Klee. Begge 
skulpturer er idoler d. s. v. gudebilleder. 
Der er intet individuelt ved dem. Natur- 
ligvis kan man sige, de er personlige for 
øen og den tid hvori de opstod, men de 
viser ingen personkarakteristik. 


Selvom man ikke i vore dages kunst kan 
tale om at skabe gudebilleder, er der i 
tendensen i nutidskunsten en interessant 
parallel. En skulptur af Henry Laurens 
eller Picasso er hverken fru p eller r. 
Lundstrøms krukker og kander, der tæn- 
kes især paa en bestemt tid, virker saa 
udpræget som symbol, at man ikke er 
spor forundret ved at se de kvinder, han 
har malet. Det han har søgt er ikke et 
minutiøst portrætstudie, men kvindelig 


monumentalform. 


Det samme gælder Adam Fischers tidlige 
skulpturer. 


I Giersings billeder udtrykker hans maler- 
potter og hans portrætter det samme sym- 
bolske indhold. 


Søndergaards kvinder og mænd maa ses 
i forhold til landskabet eller havet. Saa- 
dan lever de, og deres navne er ligegyl- 
dige. 


Og abstrakt kunst? 


Det maa kaldes ren fantasi, men ikke 
fantasteri, hvad der jo bliver en forskel. 
Maaske vil man, naar mellem 3000 og 
9000 aar er gaaet, i mangel af bedre kil- 
der nøjes med at kalde de bedste af vore 
skulpturer idoler og se sig om efter et 
passende navn til vore billeder. 

om SVAVAR GUDNASON AF EILER BILLE. 





Svavar Gudnason: ,,Fabeldyr i dagen”, 1941. 


I virkeligheden har Svavar Gudnason gennem det han selv har skrevet, udtrykt den grundstem- 
ning, der gennemtrænger hans kunst. Man kan tale om billeder, hvor stærke afstandsfornem- 
melser, hvor farvernes styrke og højde, hos den der betragter, fremkalder en lyrisk dramatisk 
spænding. Det føles som brydningen mellem et arbejdende intellekt og noget romantisk ekstatisk. 
Resultatet bliver saa heldigvis hverken iskold intellektualisme eller ophedet romantik, men billeder 
man kan se paa som maleri. Det vil sige at vi ikke behøver at hefte nogen etikette paa dem, men 
kan glæde os over de værdier, der naar os i al god kunst gennem farvernes frihed og udtryk. Vil 
vi bagefter benytte os af en etikette, hvad der jo kan være nødvendigt for at skelne mellem de 
forskellige kunstneriske udtryk, er det naturligvis abstrakt kunst. 

Selv om Svavar Gudnasons billeder naturligt føjer sig ind i ,,Kunstnernes Efteraarsudstilling"”, 
føler vi, at et andet lands natur maa ha skabt hans farvesyn. Da han er islænding, er det natur- 
ligvis Islands høje luft, noget skingert og klart i atmosfæren, og noget stejlt og brudt i formen, 
der er baggrunden for de drømme (maaske liggende fjernt tilbage i ham selv) hans kunst ud- 
springer af. Men selv om det islandske jo er os fremmedartet, er det værd at bemærke, at det 
ikke forhindrer os i at trænge ind til hans kunst. 

Den kunst vi staar overfor er i sig selv udtryk for naturoplevelse; vi staar ikke overfor en 
afspejling af en fremmed verden. Men billederne taler til os direkte ved deres kunstneriske reali- 
tet. Der er intet i hans billedudtryk, der hindrer os tilegnelsen. Man føler, at hans kunst i lighed 
med al god kunst indgaar i en international kultur. Udover det nationale og personligt indivi- 
duelle, søger han det universelle, i 

FRANZ KAFKA 





Franz Kafka er født i Prag den 3. juli 1883, Han blev i 1906 dr. juris ved Prags 
universitet. 1908 fik han ansættelse i et forsikringsselskab, og 1911 foretog han en 
rejse til Paris og i 1912 en rejse til Weimar og Jungborn i Harzen, I denne tid skrev 
han novellen »Dommen« og paabegyndte romanen »Amerika« og »Forvandlingen«. 
I 1918 udkom Kafkas første bog »Betraugytninger« og derefter »Fyrbøderen«, der 
danner første Kapitel af romanen »Amerika«, Hun forlovede sig i 1912, men forlo- 
velsen opløstes senere igen. Fra samme aar stammer romanen »Processen« (der fin- 
des oversat til norsk i Gyldendals gule serie), samt »Straffekolonien«, I 1917 for- 
stærkedes sygdommen, som han stadig følte sig tynget af, og den 4. september kon- 
stateredes det, at han havde lungetuberkulose. I de følgende aar besøgte han forskel- 
lige kursteder og sanatorier. I 1922 skrev han paa romanen »Slottet«, Aaret efter traf 
han Dora Dynant, med hvem han knyttede en forbindelse, der varede til han den 3. 
juni 1924 døde påa et sanatorium Kierling ved Wien, 

Det er først efter Kafkas død, at hans digtning er samlet og udgivet. Denne ejen- 
dommelige kritiske personlighed ønskede ingen offentliggørelse af sin kunst. Vi kan 
takke forfatteren Max Brod for, at disse brudstykker, der udgør Kafkas digtning, 
overhovedet eksisterer. Kun tre ufærdige romaner og en række smaafortællinger 
og betragtninger, men en koncentration af drift og fornemmelser, tanker og op- 
levelser, der er enestaaende i moderne litteratur. 

Der er en intens besættende, til tider forfærdende monotoni over den menneskets 
kamp med naturens og samfundets ubrydelige lovmæssighed, der afspejler sig i 
Kafkas produktion, men det er ikke problemdigtning men simpelthen kunst, der 
maa opleves. Derfor har vi her i bladet oversat nogle mindre fortællinger af Kafka 
i aarets løb, og man maa saa haabe, at der snart maa foreligge et af hans større 
arbejder i dansk oversættelse, Asger Jørgensen. 

ODRADEK 


FORTÆLLING AF FRANZ KAFKA 


Nogen siger at ordet Odradek stammer 
fra slavisk, og søger paa dette grundlag 
at paavise dannelsen af ordets form. An- 
dre igen mener, at det stammer fra tysk, 
kun paavirket af slavisk. Men usikkerhe- 
den i begge tydningerne giver vel ret til at 
slutte at ingen af dem passer, saa meget 
mere som man heller ikke hos nogen af 
dem kan finde en mening med ordet. 

Naturligvis vilde ingen beskæftige sig 
med saadanne studier om der ikke virke- 
lig fandtes et væsen, der hedder Odradek. 
Den ser nærmest ud som en flad stjerne- 
formet garntrisse, og faktisk synes den 
ogsaa at være beviklet med garn, dog kan 
det kun være afrevne gamle sammenknyt- 
tede og indfiltrede traadstumper af for- 
skellig art og farve. Men der er ikke alene 
en trisse, for fra stjernens midte rager 
der en lille tværpind frem, og til denne 
pind føjer der sig desuden i en ret vinkel 
endnu en. Ved hjælp af denne sidste lille 
pind paa den ene side og en af stjernens 
takker påa den anden side, kan det hele 
staa oprejst som paa to ben. 

Man vilde fristes til at tro, at dette væ- 
sen tidligere havde haft en eller anden 
hensigtsmæssig form og at det nu kun 
skulde være gaaet i stykker. Det synes 
dog ikke at være tilfældet, i det mindste 
findes der ingen tegn derpaa. Der er in- 
gen brudflader eller sammenføjninger at 
se nogen steder, der kunde henvise til 
noget saadant, det hele synes ganske vist 


meningsløst, men paa sin vis afsluttet. 
Noget nærmere lader sig forøvrigt ikke 
sige om den, da Odradek er overordent- 
lig bevægelig og ikke til at fange. 

Den opholder sig skiftevis paa loftet, 
paa trappen, paa gangen og i entreen. Tit 
ser man den ikke i maanedsvis, saa er den 
flyttet over i andre huse. Dog vender den 
uvægerligt tilbage igen til vores hus. Til 
tider naar man træder ud af døren og den 
hviler sig under trappegelænderet, har 
man lyst til at tale til den. Naturligvis 
stiller man den ikke vanskelige spørgs- 
maal, men behandler den — alene dens 
ringhed frister dertil — som et barn. 
»Hvad hedder du egentlig?« spørger man 
den. »Odradek« siger den. »Og hvor bor 
du?« 


og ler, men det er kun en latter, som man 


»Ubestemt opholdssted« siger den 


kan frembringe uden lunger. Det lyder 
faldne blade. 
Dermed er underholdningen som regel 


omtrent som en raslen i 


forbi. Forøvrigt kan man ikke engang 
altid faa disse svar, ofte er den i lang tid 
stum som det træ, den ser ud til at være. 

Forgæves spørger jeg mig selv, hvad 
der vil ske med den. Kan den dø? Alt 
hvad der dør har først haft en slags for- 
maal, en slags beskæftigelse, og derved 
har det slidt sig op. Det er ikke tilfældet 
med Odradek. Skulde den maaske stadig 
blive ved med at trille ned ad trappen 
med slæbende traade for fødderne af 
mine børn og børnebørn. Den generer jo 
aabenhart ingen. Men tanken om at den 
endog skal overleve mig er mig næsten 
smertelig. 

EFTERAARSUDSTILLINGENS BETYDNING 


Paa et tidspunkt, hvor det ser ud til, at Grøn- 
ningen agter at række Kunstnernes Efteraars- 
udstilling en hjælpende haand, og hvor ogsaa det 
tilspidsede forhold til Den Frie synes at ud- 
jævne sig, viser nogle af de paa Efteraarsudstil- 
lingen debuterede ældre kunstnere deres inter- 
esse for denne udstilling i deres svar paa en 
rundspørge om dette spørgsmaal. 


kr 


Kunstnernes Efteraarsudstilling er den Ud- 
stilling, man længes efter at se. Kommer der 
ikke noget nyt paa Efteraarsudstillingen, kom- 
mer der ikke noget nyt i dansk Kunst. Det at 
der sker noget blandt de Unge, er inspirerende 
for os alle. 

Immanuel Ibsen. 


Det var den bedste og sundeste Udstilling. 


Da Kunstnernes Efteraarsudstilling i 1916 
gjorde sig fri, og fra Charlottenborg flyttede ud 
i ,,Den frie Udstillings" Bygning, blev den det, 
den skulde være, — en uafhængig Udstilling. 
Ingen havde Privilegium påa at udstille der, 
men alle kunde, udelukkende ved sit Arbejdes 
Værdi, forsøge at skaffe sig Plads. Komiteens 
Sammensætning blev fornyet hver Aar, og Fa- 
ren for, at en ensidig Opfattelse skulde blive 
dominerende, blev saaledes minimal. Derfor blev 
den Samlingsstedet for, hvad der groede af 
Værdi i dansk Kunst, og derfor er saa mange 
af dem, der fik Betydning, udgaaet derfra. 

Man følte det som en Opmuntring at være 
med, Fællesskabet i Anstrengelserne var en 
Hjælp, og Sejr for en blev næsten som en Sejr 
for os alle. 

Kunstnernes Efteraarsudstilling har i Dag de 
samme Betingelser som dengang. Den er i end- 
nu højere Grad blevet de Unges og de Yngstes 
Udstilling, fordi de mange opstaaede snævre 
Sammenslutninger hår absorberet en Del af de 
lidt ældre Deltagere, en Indelukning, der forøv- 

rigt sjældent har været til Fordel for deres vi- 
dere Udvikling. 

Som den eneste uafhængige er den i Virkelig- 
heden den fineste af alle Udstillinger op paa en 
Maade maaske ogsaa den vanskeligste at komme 
til at deltage i. 

Ligesom før i Tiden er det her, mere end 
noget andet Sted, at et levende interesseret Pub- 
likum vil have Mulighed for at møde den unge, 
den enkelte, der har Evne til at føre Arbejdet i 
Kunsten videre i dette Land. 


Georg Jacobsen. 


Til Helhestens redaktion. 


Velsignet våre Efterårsudstillingen, den har 
blott en fejl, den er statsanerkendt og kan bru- 
ges til meget, det er synd for den, stråbere er 
på tåerne. 

Det gålder vel i dag som forhen, mennesket 
forandrer sig nåppe, kåphesten får bare et an- 
det navn. 


Tak for optagelsen. 
Oluf Høst. 


For mig har Udstillingen gennem AÅarene af- 
gjort haft størst Betydning som den fornøjelig- 
ste og det bedste Grosted for Kunsten. Der er vel 
næppe mange Kunstnere i Landet, der ikke med 
en vis Stolthed helst vilde have tilhørt Efter- 
aarsudstillingen. Og det vilde vel ogsaa være 
forkert, ikke at indrømme, at vore bedste 
Kunstnere saa godt som alle fra de sidste 25 
Aar er udgaaet derfra. 

Det har været Stedet, hvor de forskellige 
Strømninger har kunnet mødes og Eksperimen- 
terne staa deres Prøve. Disse aarlige Udstillinger 
har været Saltet — der skal til — ikke bare for 
den enkelte, men i videre Betydning. 

Udstillingen har skabt en Lykkefølelse og en 
Ansporen, der netop i sin frie Udfoldelse har 
skabt det rigtige, og vist dansk — og nordisk 
— Aand blomstrende og levende grødfuldt. 

Efteraarsudstillingen er stadig det Sted, hvor 


Personlighederne gror frem, og vi kan ikke und- 
være et saadant Blomsterbed, hvor vi en Dag 
med Fryd kan glæde os over Væksten og Far- 
vernes Duft. 

Efteraarsudstillingen burde hedde ,,Foraars- 
udstillingen”, I Realiteten er den det og forhaa- 
bentlig langt ind i Fremtiden. 


Med venlig Hilsen. 
M. Kaalund-Jørgensen. 


For min Generation betød Efteraarsudstillin- 
gen alt — da den var det eneste Sted en ung 
Kunstner kunde komme frem med sine Arbej- 
der. Det var saaledes den Gang, at den der ikke 
havde noget Navn kunde ingen Steder leje 
Lokale. 

Nu er det Forhold ændret — men Efteraars- 
udstillingens Betydning ikke mindre ved — 
gennem sin Censur at beskytte det talentfulde 
og gøre sit til at Dilletantismen — som ellers 
breder sig uhyggeligt — holdes ude. 


Deres 
William Scharff. 


Efteraarsudstillingens betydning er iøjnefal- 
dende. Ser man tilbage paa aarene før og efter 
1920, gjorde de overordentlig vanskelige udstil- 
lingsforhold udstillingen til et brændpunkt for 
de unge, og de stærke indtryk af maleriets ud- 
vikling i europa, særlig i frankrig, ligesom efter- 
krigstidens experimentering, gav den en levende 
spænding. 

Det var der tingene skete, paa godt og ondt, 
og det er det vel stadigt. 

Synes man undertiden, at udstillingen ikke 
har samme levende klang i dag, er det nærlig- 
gende at søge forandringen hos sig selv, — men 
andre forhold kan jo gøre sig gældende. 

Den nemmere adgang til at udstille, de mange 
smaa lokaler til seperatudstillinger, unge sam- 
menslutninger, resulterer i at Efteraarsudstillin- 
gen ikke er det eneste udstillingssted for de 
unge, og mange søger bort tidligt. 

Efteraarsudstillingen er dog stadig ungdom- 
mens egen udstilling og derfor af allerstørste 


værdi. 
Helge Jensen. 


Uden at have Fingrene paa Tidens Puls for- 
maar Kunsten af i Dag ikke at skabe en bli- 
vende Værdi. — Efteraarsudstillingen har haft 
det Held, saa at sige fra sin Start, at have væ- 


ret sig dette Forhold bevidst, saaledes at Tidens 
forskellige kunstneriske Udslag har kunnet regi- 
streres her. 

Ogsaa nu lytter Efteraarsudstillingen efter det 
samme Hjertes Slag. 


Deres ærbødige i 
Age Vogel-Jørgensen. 


Fremtidsbrev til Helhesten. 


Helhestens redaktion har bedt mig skrive et 
par linjer i anledning af Kunstnernes Efteraars- 
udstillings 75 års jubilæum. Jeg skal gerne for- 
tælle en lille episode, der er ganske typisk for 
den ændring, der i den sidste generation, er sket 
i almindelig takt og sømmelighedsbegreb — sær- 
lig indenfor kunstnerstanden. Jeg husker ikke 
rigtig det nøjagtige årstal for begivenheden, men 
det var under,den tyske besættelse af Danmark, 
så det må have været i årene mellem 1940 og 
1943 — vist i 1941. 

Det var” dengang svære år for Kunstnernes 
Efteraarsudstilling — før vi opnåede statstil- 
skud, og vi gjorde i de år et stort arbejde for 
at skaffe passive medlemmer, der med et kon- 
tingent af 10 kr. om året støttede udstillingen. 
Det omtalte år havde vi kun ca. 100 passive 
medlemmer (!!!!)) — og så hændte det, at en 
dengang kendt, ældre billedhugger — (hans 
navn husker jeg ikke saa nøje, det var noget i 
retning af Hans Bakke) — vandt den næststør- 
ste gevinst: 150 kr. Det lyder ikke af ret meget, 
men i virkeligheden var det et rigtig pænt beløb 
— både malerier og mindre skulpturer kunde 
købes til den pris. Hvad gør så vor gode kol- 
lega Bakke? Jo, han finder i den dekorative af- 
deling et arbejde, der koster 150 kr., men tror 
I, han nøjes dermed? Nej, kære venner, manden 
er kunstner og idealist, han prutter prisen ned 
til 125 kr, (!!!) og — let irriteret over, at han 
ikke opnåede et endnu større afslag, styrter han 
udstillingen rundt for at finde en genstand for 
de sidste 25 kr. Om det gik husker jeg ikke ret, 
men jeg tror, det lykkedes ham hos en af ud- 
stillerne at kapre et stykke keramik, derikke 
var på udstillingen. 

Sådan tænkte og handlede en kendt kunstner 
omkring det herrens år 1941. Denne ædle per- 
son, der vilde støtte den unge, stræbende kunst 
med 10 kr. om året, demonstrerede paa denne 
måde sit noble sindelag. 

Skæverød alderdomshjem, d. 28. dec. 1976. 


Holger Kapel. 


135 


MALEREN HANS SCHERFIG 


AF JØRGEN NASH 


Hans Scherfig har baade malet figur- 
billeder og opstillinger samt nogle bille- 
der fra Frankrig og Amerika. Men ur- 
skovsbillederne, der efterhaanden indtar 
den væsentligste plads i hans produktion, 
synes dog at være det stærkeste udtryk 
for hans personlighed. 

Man har ofte beskæftiget sig med den 
sjove kontrast, der i grunden er mellem 
Scherfigs bøger og 
hans poetiske næsten romantiske billeder. 
Der er dem, der har opgivet det og nu i 
al stilhed kalder Scherfig for et dobbelt- 
menneske. Men er det nu rigtigt? 

Ironien og satiren i hans romaner er en 
indirekte maade at sige en ting paa, mens 
poesien i Scherfigs billedverden er direkte 
og umiddelbar. Men alligevel kan de godt 
have det samme indhold. 

I sine bedste ting, især i urskovsbille- 
derne, er han en paradisisk humorist. 
Scherfig har aldrig selv været i Afrika og 
bryder sig vel heller ikke særlig om at 
komme der. I hans jungler og savannaer 
genfinder vi de urskove, vi selv har truf- 
fet paa i vinduer med potteplanter, i far- 
verige botanikker, i skovbund og i vor 
fantasi. Billederne kan faa os til at tænke 
paa de zoologiske billedtavler, man hav- 
de i landsbyskolerne. Men det der adskil- 
ler dem fra disse ting er gemyttet. Det er 
ikke vittige morsomheder, men en hu- 
morfyldt livsbetragtning. Naar man ser 
clefanten Ronkedor med de store ører, 
de alvorlige øjne og de smaa overskægs- 
stødtænder gaa rundt og vælte alle træ- 
stammerne i urskoven, eller naar man 


satirisk-realistiske 

med fornøjelse overværer sorte negres 
festmaaltid paa en blegrød og uskyldsren 
appetitlig saa kommer 
man uvilkaarligt ihu Gustav Grødings 
lille opsats »Om humoren«, Scherfig er 
jo en af de fåa der en gang imellem »tør 
være en fin humorist — humorist paa 
grund af tilstrækkeligheden af humori- 
stisk opfattelse og fremstilling «. 

Digteren Jens August Schade har saa 
blændende udtrykt dette indhold i sin 
forklaring til et billede i Scherfigs børne- 
bog »Urskoven«: 


missionærpige, 


Den Tiger, som du ser, er vokset frem af 
Urskovens Jord, 
som en Blomst, en sjælden Plante, der er 
blevet levende! 
Den har Øjne, hvori Afrikas Stjerner 
spejler sig, og det mørke Urdyb i Urskovene! 
hu — men i dens gnistrende Øjne 
bor der vist en Sjæl. 
Jeg elsker den — det er, som jeg selv 
har været Tiger engang. — 
Men nu er jeg jo et Menneske — og 
drikker Limonade med rød Farve 
istedetfor Dyreblod. 


Naar denne stemning ikke er tilstede i 
Scherfigs bøger, er det fordi ydre forhold 
tvinger ham over i satiren og gør ham 
bidsk. 

Scherfigs billeder indtar en særstilling 
inden for ung dansk billedkunst. Farve- 
problemet spiller ikke den rolle, som i 
andre moderne maleres bestræbelser. Men 
ikke desto mindre er hans farveverden, 
særlig i de senere aars produktion tit 
fængslende. Hvad man end kan sige, — 
maler er hån. En skrivende maler. Det 
omvendte kan aldrig blive tilfældet, saa- 
længe Scherfig har det direkte forhold til 
sit maleriske stof, 


Hans Scherfig: 
Billede med 
Giraffer, 1941. 


Hans Scherfig: 
Slaraffenland, 
1934. 





DET NÆRE OGODET FJERNE 


En Ø ligger langt ude paa det blanke Vand, — Fjorden. Den er nær, samtidig med den 
ligger saa langt borte. Det nære ligger i, at det er en lille Ejendommelighed, som rejser sig 


op af det blanke, uendelige Vand. 
$ 


Hvad er der derude.. er der maaske smukke Blomster, ejendommelige Stenformationer, 
maaske i nogle røde Farver og grønne eller helt himmelblaa Sten.. i alle Tilfælde et Haab 
om noget, der lever og gror, Visheden om, at der maa være et lille Stykke af den saa men- 
neskelige, den altid nære Jord. Men Øen ligger langt, langt derude. 


& 


Det lange, lunefulde Vand, det brede og runde, den ene Cirkel uden om den anden, det 
fjerne og kolde.. Angsten for aldrig at naa Land, Rædslen for at drukne sin Betydelighed. 
Det lange, lunefulde, det dybe Vand, hvor Konflikternes dystre Mystik ligger paa Lur 


efter Fiskernes Liv en Lørdag før Paaske. 
% 


Det nære og det fjerne, de menneskelige Afstande, Fantasiens Vinger — maaske skrøbe- 
lige Vinger, men i alle Fald Redskaber, om det saa gælder Flugten fra Livets haarde Rea- 
liteter eller Trangen til at leve et bedre Liv — og smukkere — — — et Mere-Liv. 


& 


I har maaske engang været oppe paa et højt Bjerg og set ud over Landet, ud over Fjor- 
den med Øerne, ud paa selve Havet, helt hen til Udlandene og de farvede Mennesker, som 
vi engang vil besøge, naar vi ikke mere er bange for noget. Dér finder I noget af det en- 
kelte Menneskes Oplevelsesverden, selv om det maaske kun er et lille Gran af Udviklings- 


processen. 
Ye 


Men det er forresten ikke nok at have været saa højt, at man saa hele Verden. Man skal 
kunne se det, man vil se, — og man skal ville se. Har I en menneskelig Natur, dyb og 
menneskelig, Sjælens Dybder og Afstande, Fantasiens Flugt, da forstaar I mig. 


% 
Det levende Menneske vil altid hævde sig, om saa Fjorden er blank og solbeskinnet eller 


Havet er i kogende Oprør. Det vil løfte sig, rejse sig, som en visionær Figur, der rager op 
til Skyerne, ja, maaske helt op i Himmelen. 


& 


Det levende Menneskes Tanker og Handlen paa Jordens Overflade i Dag er Livets visio- 


nære Hilsen til dem, som fortsætter. 
SVAVAR GUDNASON 

CHICAGO POEMS 


Carl Sandburg er født 1878 i Galesburg i Illinois. Han er af svensk afstamning. Har 
udgivet forskellige 1916. 1918. 
»Smoke and Steel« 1920. »Slabs of the Sunburnt West« 1922 og »Good Morning 


America«. I aarene efter 1930 har Carl Sandburg arbejdet paa udgivelsen af en stor 


digtsamlinger. »Chicago Poems« »Cornhuskers« 


biografi over Abraham Lincoln. 


DE SIDSTE SVAR 


Jeg skrev et digt om taagen 
Og en kvinde spurgte mig, hvad jeg 
mente med det. 
Hidtil havde jeg kun tænkt påa taagens 
skønhed, hvordan det perleagtige og 
graa i den blandes og brydes. 
Og om aftnerne forvandler de smudsig- 
gule hytter med deres tændte lamper til 
mystiske farvestraalende punkter. 
Jeg svarede: 
Hele verden har været taage engang 
for længe siden 
og en dag vil alt gaa tilbage til taage, 
vore hjerneskaller og lunger er mere 
vand end ben og væv. 
Og alle digtere elsker støv og taage, 
fordi alle de sidste svar gaar tilbage 
til støv og taage. 


DAGEN LANG 


Dagen lang i taage og blæst 
Har bølgerne slynget deres fraadende 
kamme 
Mod de diamanthaarde palisader. 
Min dreng han for til søs for længe 
længe siden 


Brune krøller stjal sig frem under 
hans hue. 

Han saa paa mig med staalblaa øjne 

Kæk, ligefrem og ærlig, gik han sin vej. 

Min dreng han for til søs. 

Dagen lang i taage og i blæst 

Har bølgerne slynget deres fraadende 

kamme 
Mod de diamanthaarde palisader. 


DE VIL SIGE 


Det værste, mennesker nogensinde vil 
sige om min by er dette: 
Du tog smaa børn bort fra solen og 
duggen, og det flimrende lys, 
der leged i græsset under den aabne 
himmel. 
Og den hjerteløse regn; du satte dem 
mellem mure 
For at arbejde, kvalte og udmattede 
| for brød og løn 
og lod dem sluge støv og dø med tomme 
hjerter, 
For en lille haandfuld penge nogle 
faa lørdag aftener. 

TILSØLET DUE 


Lad os være ærlige, damen var ikke en 
skøge, førend hun giftede sig med en 
direktør for et aktieselskab, der tog 
hende ud af et Ziegfeldkor. 

Før den tid tog hun aldrig andres 
penge og betalte sine silkestrømper 
med, hvad hun tjente ved at synge 

og danse. 

Hun elskede een mand, og han elskede 

seks kvinder, og spillet ændrede hen- 
des udseende, saa hun krævede flere 
og flere penge til massage og en for- 

mue til skønhedsdoktorer. 

Nu kører hun helt alene en lang høj- 

moderne bil, læser i dagens avis hvad 
hendes mand bestiller i den mellem- 
statlige handelskommission, rekvirerer 
aar efter aar et større korset og undrer 
sig undertiden over, hvordan en mand 
kommer ud af det med seks kvinder. 


GITTERVÆRKET 


Nu er huset ved søens bred færdigt, 
arbejderne er begyndt paa gitterværket. 
Tremmerne er lavet af jernstænger med 
staalspidser, der kan stikke livet ud af 
ethvert menneske, der falder paa dem. 
Som gitterværk betragtet er det mester- 
stykke og vil udelukke pøblen og alle 
vagabonder og sultne mennesker og 
alle omstrejfende børn, der ser sig om 
efter en legeplads. 
Gennem tremmerne og over staalspid- 
serne vil intet gaa undtagen døden 
og regnen imorgen. 

ANNA ZUROTH 


Fold hænderne her over brystet — 
saadan. 
Stræk benene en lille smule mere — 
saadan. 
og send bud efter vognen, at den 
kan komme og bringe hende hjem. 
Hendes mor vil græde lidt, og det vil 
hendes søstre og brødre osse. 
Men alle de andre kom ned, og de er 
i god behold. 
Og denne er den eneste af fabrikspigerne, 
som var heldig med at gøre springet 
da ilden udbrød. 
Det skyldes guds haand og manglen 
påa brandstiger. 


FISKEMAND 


Jeg kender en jødisk fiskemand nede i 
Maxvel Street med en røst som en nor- 
denvind blæsende over kornstubben i 

januar. 

Han svinger sild foran eventuelle kunder 

med samme slags glæde, som naar 
Pavlova danser. 

Hans ansigt er en mands, der er vældig 
glad over a sælge fisk, vældig glad 
over at gud har skabt fisk, og kunder 
til hvem han kan faldbyde sine varer 
fra en trækvogn. 


STIL 


Stil — klø paa med din snak om stil. 


Du kan ligesaa godt spørge hvor en 
mand faar sin stil fra, som du kan 

sige hvorfra Pavlova fik sine ben. 

Eller Ty Cobb sit cricketøje. 


Snak bare løs 

Tag blot ikke min stil væk 

Den er mit ansigt 

Maaske ikke nogen gavn til 
Men ihvert fald mit ansigt. 


Jeg taler med det, jeg synger med det, 
jeg ser, smager og føler med det. 
Jeg ved hvorfor jeg ønsker at beholde det. 


Dræb min stil! 
Og du brækker Pavlovas ben! 
Og du blinder Ty Cobbs cricketøje. 


UNGT HAV 


Havet er aldrig stille 

Det hamrer mod kysten 
Rastløst som et ungt hjerte 
Jagende. 


Havet taler 

Og kun de stormfulde hjerter 

Ved hvad det siger: 

Det er en talende grov mors ansigt. 


Havet er ungt. 
Een storm renser det for al graanen 


Og løsner dets alder. 
Jeg hører det le ubekymret. 


De elsker havet, 

Mænd som færdes paa det 
Og ved, de skal dø 
Under dets salt. 


Lad blot de unge komme, 

Siger havet. 

Lad dem kysse mit ansigt 

og høre mig 

Jeg er det sidste ord, 

Og jeg fortæller, 

Hvor storme og stjerner kommer fra. 


CLARK STREET BROEN 


Støv fra fødder 

Og støv fra hjul. 

Vogne og mennesker der gaar. 
Dagen lang, fødder og hjul. 


NU 
. Kun stjerne og taage. 
En enlig betjent 
To cabaretdansere. 
Atter stjerner og taage. 
Ingen fødder eller hjul mer 
Ingen støv eller vogne. 
— Blodets og guldets røst. — 
Stemmer fra brudte hjerter. 
. Stemmer der synger, synger 
. Stemmer af sølv der synger 
Blidere end stjernerne 
Blidere end tåagen. 

OM FRIHED 


AF GREGERS JENSEN 


Det er en udbredt Anskuelse, at ogsaa en haard Tid kan være gavnlig, det svage 
og mindre værdifulde i Kunsten bukker under, det gode og værdifulde skal nok kla- 
re sig igennem. Men det er en grim Narresut. Alt for mange Kræfter maa sættes ind 
paa blot at eksistere. Formelt har vi Frihed til at male hvad vi vil, men naar Kaare- 
ne for Masser af Unge — og ogsaa Ældre — er saa elendige som nu, bliver Friheden 
en Illusion. 

Det danske Samfund prises for sine Frihedstraditioner og sin høje Kultur, 
men det er, som om kun døde Mænd har Interesse. At der bag den megen Snak 
er Vilje til at støtte de Unge, der bærer Kulturen videre frem, mærkes ikke. 
Hvad der paa den Maade gaar tabt, kan ikke maales, men det er hurtigt over- 
set, hvad der gøres for åt støtte den levende Kunst. 

Undervisningsministeriet foretager enkelte Indkøb påa Kunstnernes Efteraarsud- 
stilling og andre statsanerkendte Udstillinger, Dermed mener man aåabenbart at have 
gjort sin Pligt, og de Malere, der ikke kån eksistere paa anden Maade er henvist til 
Socialhjælp — med Udsigt til Nødhjælpsarbejde — og man glemmer at denne skal 
bruges baade til at leve af og til Anskaffelse af Materialer. Man forlanger at de skal 
gaa til Kontrol, trods det at de ikke er arbejdsløse, og Malere fra Akademiet maa 
forlade Undervisningen i den Tid Kontrollen tager. 

Private Legater og Carlsbergfondets Indkøb kommer som Regel ikke Malerne til 
Gode i de første allervanskeligste Aar. Enkelte Indkøb gøres der dog paa Kunstner- 
nes Efteraarsudstiling bl. a. af Kunstforeningen. Det er selvfølgelig naturligt, at 
alle, der forstaar Kunstens Betydning i et Samfund støtter den paa bedste Maade, 
og her maa vel Kunstforeningen komme i første Række. 

Man ser da ogsaa at »takket være det oprettede Støttefond har Kunstforeningen 
i Aar kunnet købe dobbelt saa mange Kunstværker som ellers«, og tror, her sættes 
virkelig ind med Støtte til Kunsten i en svær Tid. Men desværre forsvinder Glansen, 
naar man faar at vide, at Kunstforeningen stadig driver den Trafik at underbyde Ma- 
lerne. Særligt utiltalende bliver det nu, hvor det er forfærdelig svært for mange at 
sige nej til et daarligt Tilbud. 

Fornylig i en Radioudsendelse om Kunstnernes Efteraarsudstilling blev der rejst 
Krav om Statsstøtte til denne Udstilling, der forlængst har dokumenteret sin store 
Værdi. Kravet burde udvides til ogsaa at omfatte Støtte til Kunstnere, der paa denne 
Udstilling og paa anden Maade har vist, at de er med i Kulturens videre Udvikling. 

For et Samfund, der vil Frihed, maa det være naturligt at imødekomme et saa- 
dant Krav, saa Frihed og høj Kultur bliver andet end tomme Ord. 

HØJESTE ANERKENDELSE 


Undertegnede Kunstnere anbefaler hermed ,,HELHESTEN'"s 
Ansøgning til Ny Carlsbergfondets Direktion om Støtte til Billed- 
materialet. Vi anser det for betydningsfuldt for dansk Kunstliv, 
at der i den nuværende Periode eksisterer et Blad, der holder 
saavel Kunstnerne som det kunstinteresserede Publikum under- 
rettet om de nyeste og mest betydningsfulde Resultater indenfor 
Kunsten og Kunsthistorien. Det er vor Mening, at ,,HELHE- 
STEN" i de hidtil udkomne Numre har ydet en Indsats her. Det 
vilde være meget uheldigt om dette værdifulde Arbejde af øko- 
nomiske Grunde ikke kunde fortsættes. 

Jens Søndergaard, Victor Haagen-Miiller, Aug. Keil, A. Salto, 
Niels Lergaard, Gottfred Eickhoff, Holger J. Jensen, Ernst Sy- 
berg, Ole Kielberg, Victor Brockdorff, Poul la Cour, Søren 
Christmas, Immanuel Ibsen, Carl Østerbye, Ulf Hoffmeyer, Karl 
Bovin, Folmer Bendtsen, Georg Jacobsen, Holger Kapel, Poul 
Schrøder. 


Til Redaktionen af »SHELHESTEN«. Hr. R. Dahlmann Olsen. 


Direktionen har paa et Møde behandlet Deres Henvendelse af 22. ds. 
om Støtte til Udgivelse af »HELHESTEN«, men beklager herved 
at maatte meddele Dem, at den ikke ser sig i Stand til at imøde- 
komme denne Ansøgning. ERoy 

Helge Jacobsen. 
OMKRING DEN SVENSKE UDSTILLING 

Hvad fik vi ud af udstillingen af svensk kunst? Stemningen 
mellem danske kunstnere kan ikke siges at have været over- 
vældende. Vi maa imidlertid indrømme, at der er forskellige 
ting, der kan have vanskeliggjort os tilegnelsen og overblikket, 
og derfor ikke har gjort vor bedømmelse helt retfærdig. For 
det første er lyset og koleritten, specielt i Nordsverige en anden 
end vi er vant til herhjemme, og ikke alle har tilstrækkelig 
kunnet se bort fra denne forskel. Vi ved heller ikke, om vi har 
set et fyldestgørende udsnit af hver enkelt kunstners produk- 
tion, der for de flestes vedkommende maa strække sig gennem 
mange aar. Endelig er det ikke alle kunstnere af betydning, 
der er med i udstillingen. For eksempel savnes Vera Nielsson, 
der her huskes stærkt fra den sidste Unionaleudstilling. 

Abstrakt kunst har endnu ikke naaet Sverige, eller er den 
ikke blevet taget med paa grund af konservatisme? Men ten- 
densen henimod en udvikling i denne retning, ser man mange 
steder. Man behøver blot at se paa den maleriske opfattelse i 
Inge Schiblers kunst eller paa Ragnar Sandberg. 

Hvordan den svenske udstilling virker i forhold til dansk 
kunst, er det vanskeligt at sige noget bestemt om. Vi har let 
ved at overvurdere os selv, og det drejer sig jo ikke saa meget 
om at sammenligne, som at stille sig aaben og modtagelig for 
de indtryk vi kan faa udefra. 


ET DÆKKET UNDERSKUD 


Sommerudstillingen paa statens musæum for kunst 1941 har 
paataget sig af sit overskud at dække det underskud, der frem- 
kom ved de unge kunstneres teltudstilling i dyrehaven. Selv 
om det maa forekomme en naturligt, er det dog saa sjældent at 
den slags ting sker, at det er værd at bemærke. 

Litografierne i dette og de følgende Numre skyldes en enestaaende 
Velvilje fra Dir. Birch, Akts. Recato (Cato's litografiske Anstalt). Det 
er os en Glæde, at denne Gestus har gjort det muligt for os at lade 
en Række unge Kunstnere komme i Kontakt med det litografiske 


Arbejde. 


FORENING FOR UNG DANSK KUNST 


Det er glædeligt, at der er opstaåaet en kunstforening, der kan 
bringe lidt ligevægt i de forhold, som maleren Gregers Jensen 
omtaler i sin artikel her i bladet, og vi opfordrer hermed alle 
vore interesserede til at melde sig ind i den. 

Foreningen har til formaal at støtte unge, talentfulde 
kunstnere, navnlig saadanne, der endnu ikke har opnaaet offi- 
ciel anerkendelse, og som følge deraf ofte trænger til en op- 
muntring. 

Foreningen vil virke dels ved indkøb af ung kunst fortrins- 
vis påa ,,Kunstnernes Efteraarsudstilling" og beslægtede udstil- 
linger, dels ved støtte paa anden maade. 

Kontingentet er 15 kr. aarlig, dog kan medlemmer — 
aktive som passive — af ,,Kunstnernes Efteraarsudstilling", der 
fremsætter begæring derom, nøjes med at betale 5 kr. aarlig. 

De indkøbte kunstværker bortloddes blandt medlem- 
merne, der deltager med et lod for hver 5 kr. betalt kontin- 
gent. Vinderne faar lejlighed til at vælge mellem de indkøbte 
kunstværker i den rækkefølge, hvori deres numre er udtrukket. 

I denne tid, hvor der er saa stor interesse for kunst, er der 
al mulig grund til at støtte den unge, levende kunst mest mu- 
ligt, saa vi opfordrer Dem herved til at melde Dem ind i ,,For- 
eningen for ung dansk kunst" og tillige agitere for foreningen 
blandt Deres kunstinteresserede bekendte. 

De bliver medlem ved at indsende kontingentet til giro nr. 
22598 eller ved at indmelde Dem gennem et af bestyrelsesmed- 
lemmerne. 


Foreningen for ung dansk kunst. 
Sekretariat: Sigurdsgade 26, N. 


Holger Kapel Søren Madsen 
Billedhugger Fabrikant 
Birkerød, Birkerød 564 Sigurdsgade 26, Ce. 14037 
Svend Heltberg S. Hjort-Nielsen 
LRSagf., Redaktør Maler 
Collegievej 29, Ordrup 3511 Oehlenschlægersgade 13 A. 


Ole Hammer 
Dr. phil. 
Bakkevej 25, Holte . Holte 814 


NÆSTE AARGANG vil blive udsendt gennem post- 


væsenet, og vi beder derfor vore abonnenter om omgaaende at ind- 
sende vedlagte indbetalingskort — eller hvis de ønsker beløbet op- 
krævet samtidig med at første hefte udkommer, at indsende bestil- 
lingskortet, idet det er af største betydning, at vi saa hurtigt som 
muligt kan faa overblik over oplagets størrelse. 

